Урысей Федерацэм и Президентым и полномочнэ лIыкIуэу Кавказ Ищхъэрэ федеральнэ округым щыIэ Белавенцев Олег Округым исхэм ехъуэхъуащ Гъатхэмрэ Лэжьыгъэмрэ я махуэшхуэ накъыгъэм и 1-мкIэ
Кавказ Ищхъэрэ федеральнэ округым и цIыхухэу пщIэ зыхуэсщIхэ! Гъатхэмрэ Лэжьыгъэмрэ я махуэшхуэ накъыгъэм и 1-мкIэ сынывохъуэхъу.
Хабзэ хъуауэ, а махуэр гъатхэ къэщIэрэщIэжыныгъэм, къэкIуэнум яхуэгъэза мурад нэхухэм я дамыгъэу, цIыхубэм я дежкIэ нэхъыщхьэ дыдэу щыт фIыгъуэм — гуащIэдэкIым — пщIэшхуэ хуэщIынымрэ ар къэлъытэнымрэ я дамыгъэу къокIуэкI.
Ди къэрал иныр лIэщIыгъуэ куэдым я гуащIэкIэ зэтрагъэуващ икIи дяпэкIэ ар нэхъри зэрыбгъэдэхэфынур лэжьыгъэ хьэлэлкIэщ. ЦIыхум сыт хуэдэ IэнатIэ иримыхьэкIми: ар станокым бгъэдэтми, комбайным тесми, щIэныгъэ къэхутэныгъэхэр иригъэкIуэкIми, щэнхабзэмрэ гъуазджэмрэ я IэнатIэм пэрытми — а псори ди къэралыр езыгъэфIакIуэ, абы и фIыгъуэр зыгъэбагъуэ, лъэпкъ куэду зэхэт цIыхубэм зезыгъэужь Iуэхущ.
Мы зэманым Кавказ Ищхъэрэм инвестицэ проект инхэр щагъэзащIэ, ди хэкуэгъухэм я псэукIэр егъэфIэкIуэным, округым, зэрыщыту къэралым я экономикэ зэфIэкIыр гъэбыдэным хуэгъэзауэ хозяйствэхэм, экономикэм, социальнэ Iэна-тIэм зегъэужьынымкIэ Iэмалхэр къызэрагъэпэщ.
Нобэрей гъатхэ махуэм фи гукъыдэжыр къиIэтыну, къэкIуэну зэманым фIыкIэ фыхуигъэплъэну сынывохъуэхъу. Лэжьыгъэм и ветеранхэу ди щIалэгъуалэм я дежкIэ щапхъэ гъуэзэджэу къекIуэкIхэм гулъытэ хэха, пщIэ, лъагъуныгъэ ягъуэтыну си гуапэщ.
ЕфIэкIуэныгъэ фиIэну, фи уафэр къабзэрэ фи лэжьыгъэм мамырыгъэрэ гуфIэгъуэрэ къыфхуихьыну сынывохъуэхъу.
ПщIэ фхуэзыщI
Белавенцев Олег.
